Diari Oficial de la Generalitat Valenciana


Sumari del DOGV 8712, del 08-01-2020 (2019/10785)

Notificació de la sentència dictada en el procediment de separació contenciosa número 1201/2018.
------------------------------------------------------------------------------------------------

### Dades del document

Número de DOGV
:   8712

Data del DOGV
:   08-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10527


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de separació contenciosa número 1201/2018. [2019/10381]  
De: María López García.  
Procurador: José Fidel Novella Alarcón.  
Contra: Andrés Hernández Villarroya.  
En aquest procediment, seguit a instàncies de María López García contra Andrés Hernández Villarroya, s'ha dictat la sentència que, literalment, és com segueix:  
  
«Sentència número 538/2019  
València, 23 d'octubre de 2019  
Ana Vega Pons-Fuster Olivera, magistrada jutgessa del Jutjat de Primera Instància número 9 de València, he vist aquestes actuacions seguides en matèria de separació conjugal contenciosa número 1201/2018, promogudes per María López García, representada pel procurador José Fidel Novella Alarcón i assistida pel lletrat Vicente Maz Noguera, contra Andrés Hernández Villarroya, declarat en rebel·lia processal.  
  
  
Antecedents de fet  
Primer. La representació de la part actora va formular una demanda de separació conjugal contra la part demandada en la qual, després d'exposar els fets i fonaments de dret que estimava aplicables, demanava que es dictara sentència per la qual es decrete la separació del matrimoni i l'aprovació de les mesures proposades en l'escrit de demanda.  
  
Segon. Que, admesa i tramitada de forma legal, la demanda es va traslladar al demandat, que va ser declarat en rebel·lia.  
Tercer. Convocades les parts a la vista, l'actora es va ratificar en la seua sol·licitud i va aportar prova documental i testifical, que va ser admesa, i les actuacions van restar concluses per a resoldre.  
Quart. Es considera provat que, el 24 de juny de 1979, va tindre lloc el matrimoni celebrat entre els litigants en el dia de hui, del qual van nàixer tres fills, un dels quals va morir fa anys després de patir problemes psicològics.  
Que la convivència conjugal va cessar quan el senyor Hernández Vilaroya va anar-se'n a viure de manera definitiva al xalet familiar siti a Gátova, amb la qual cosa l'esposa va quedar-se a l'habitatge familiar, on encara resideix amb la seua filla i la seua neta.  
L'actora, de 62 anys, que durant el matrimoni va dedicar-se a la família, a la cura dels fills i de la casa, manca d'ingressos i viu de l'ajuda dels seus familiars.  
El demandat, de 66 anys, està jubilat i percep una pensió anual superior als 12.000 euros i té 25.000 euros en depòsits bancaris.  
Cinqué. Que en la tramitació de les actuacions s'han observat les prescripcions legals.  
  
Fonaments de dret  
Primer. D'acord amb l'article 81 del Codi Civil, en la redacció que en fa la Llei 15/2005, de 8 de juliol, es decretarà judicialment la separació conjugal a petició dels dos cònjuges, o només d'un amb el consentiment de l'altre o sense, una vegada hagen transcorregut tres mesos des de la celebració del matrimoni.  
En aquestes actuacions queda demostrat que aquest lapse de temps ja ha transcorregut, per la qual cosa pertoca, d'acord amb els articles esmentats, decretar la separació del matrimoni.  
Pel que fa a les mesures de l'article 91 del Codi Civil que se sol·liciten, aquestes han de ser estimades tant pel que fa a l'atribució de l'ús de l'habitatge familiar a València, ja que el demandat està vivint a la casa familiar de Gátova, com en la fixació de la pensió compensatòria sol·licitada per l'actora, que s'estima a l'empara de l'article 97 del Codi Civil en haver-se demostrat que a la senyora López García la separació li suposa un menyscapte econòmic, en veure's definitivament privada dels únics ingressos que nodrien la unitat familiar, els precedents del treball o de la pensió de l'espòs.  
En conseqüència, ateses les circumstàncies personals de les parts que han sigut acreditades també mitjançant prova testifical, es fixa a favor seu una pensió de 300 euros al mes, i no de 400 euros com se sol·licitava, ja que l'actora té l'ajuda de la seua filla. Aquesta pensió s'actualitzarà de la mateixa manera que la jubilació del demandat.  
  
Segon. En matèria de costes, no s'hi aprecien motius perquè siguen imposades.  
  
Vistos els preceptes legals esmentats i tots altres que hi són aplicables de forma general  
  
Dispositiva  
Estime en part la demanda interposada per la representació processal de María López García contra Andrés Hernández Villarroya i dispose la separació del matrimoni format per les parts, amb tots els efectes legals i, en particular:  
1) s'atribueix a l'esposa l'ús de l'habitatge familiar a València.  
2) es reconeix a l'actora una pensió compensatòria mensual de 300 euros, que s'incrementarà anualment en la mateixa proporció que la del demandat.  
S'ordena la dissolució del règim econòmic matrimonial.  
Cada part abonarà les costes causades a instàncies seues; i les comunes, a mitges.  
Comuniqueu aquesta resolució, una vegada siga ferm el pronunciament de separació, al Registre Civil en què conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació en el termini de 20 dies comptador des de l'endemà de la notificació, segons la nova redacció de l'article 458.1 de la Llei d'enjudiciament civil que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat, que pronuncie, mane i signe.»  
  
I, atés que el demandat, Andrés Hernández Villarroya, es troba en situació de rebel·lia processal i en parador desconegut, expedisc aquest edicte a fi que li valga de notificació en deguda forma.  
  
València, 23 d'octubre de 2019.- La lletrada de l'Administració de justícia: María Cabezuelo Campos.